BESSACI, Islam. D amyaru, ilul ass n 19 di yebrir 1973 deg taddart n Wizgan taɣiwant n Wizgan (Bouzegune), yeṭṭafaren tawilayat n Tizi-Wezzu. Yeɣra am netta am tezyiwin-is, deg yiɣarbazen n tɣiwant-is, yennerna akken di leqraya-s armi d-yewwi lbak-is di tsekla, ayen i as-yefkan azref ad yekcem ɣer tsedawit. Dɣa netta yefren tasdawit n Lezzayer tamanaɣt (Buzariɛa), anda yeɣra tusna n tmetti, tusna-a i as-yefkan tagnit akken ad yessegzi urfan akked yiẓuran n tmetti taqbaylit.